Marula Oase is 'n rustige oord in 'n natuurlike omgewing in die hartjie van die Waterberge. Hier kan jy 'n ware bosveld-atmosfeer geniet. Die oord is in Bela-Bela geleë, net 'n uur se ry van Pretoria af.
Gaste kan kies tussen verblyf in chalets, houthuisies of in 'n karavaanpark. Daar is 25 selfsorg-eenhede wat elk eetgerei en breekware het. Maak asseblief seker dat jy jou eie handdoeke, vadoeke en opwasmiddel saambring. Die karavaanpark het 85 karavaan- of tent-staanplekke wat elk toegerus is met 220 volt-hoofkragpunte.
As 'n gas by die oord kan jy al die geriewe geniet, insluitend 'n verhitte binnenshuise swembad met 'n…
As 'n gas by die oord kan jy al die geriewe geniet, insluitend 'n verhitte binnenshuise swembad met 'n kinder- en baba-plonspoel, 'n koue swembad buite, gemeenskaplike braaigeriewe by die swembad-area, staproetes, wild-te-voet-ervaringe, 'n vlugbalbaan, trampolien en klimraam. Daar is ook 'n volledig gelisensieerde restaurant en wegneemeetplek met grootskerm-TV's.
Geriewe is beskikbaar vir enige funksie soos troues, konferensies, reünies, senior-groepe, matriekafskeide en spesiale verjaarsdae. Nog baie opsies kan gereël word met 'n privaat beplanner.